
ส่วนที่  1  บทนำ
1.1  บทนำ

แผนการดำเนินงานของเทศบาลตำบลแหลมสัก ประจำปี 2559   เป็นเอกสารที่จัดทำขึ้นตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 5  ข้อ 26 และ 27  มีลักษณะรายละเอียดแผนงาน/โครงการพัฒนา  และกิจกรรมที่ดำเนินการจริงทั้งหมดในพื้นที่เขตเทศบาล  ประจำปีงบประมาณ 2559  มีแนวทางการดำเนินการ  ดังนี้

1.1. เป็นแผนที่แยกออกมาจากแผนพัฒนาสามปี  และมีลักษณะเป็นแผนการดำเนินงาน
1.2  จัดทำหลังจากที่ได้มีการจัดทำเทศบัญญัติงบประมาณรายจ่ายประจำปีแล้ว
1.3  แสดงถึงเป้าหมาย รายละเอียดกิจกรรม งบประมาณ ระยะเวลาที่ชัดเจน  และแสดงถึงการ
            ดำเนินการจริง
1.4  เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่เขตเทศบาล
1.2  วัตถุประสงค์ของแผนการดำเนินงาน
        
การจัดทำแผนการดำเนินงานของเทศบาลตำบลแหลมสัก   มีจุดมุ่งหมายเพื่อแสดงถึงรายละเอียดของแผนงาน/โครงการพัฒนา และกิจกรรมการพัฒนาที่ดำเนินการจริงทั้งหมดในพื้นที่ของเทศบาล  ประจำปีงบประมาณ 2559 เพื่อให้แนวทางในการดำเนินงานในปีงบประมาณของเทศบาลมีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานและจำแนกรายละเอียดต่างๆของแผนงาน/โครงการ ในแผนการดำเนินงาน

แผนการดำเนินงาน จะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ ซึ่งจะกำหนดรายละเอียดของโครงการ/กิจกรรม การพัฒนา  ที่บรรจุในแผนดำเนินงานจะมีที่มาจาก
1) งบประมาณรายจ่ายประจำปี ขององค์กรปกครองส่วนท้องถิ่น (รวมทั้งเงินอุดหนุนที่องค์กร
    ปกครองส่วนท้องถิ่นอุดหนุนให้หน่วยงานอื่นดำเนินการ)
2)  โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช่
     งบประมาณ
3)  โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ 
    ที่ดำเนินการในพื้นที่ขององค์กรปกครองส่วนท้องถิ่น  โดยให้องค์กรปกครองส่วนท้องถิ่น
    ตรวจสอบจากแผนปฏิบัติราชการประจำปีของจังหวัดหรืออาจตรวจสอบไปยังหน่วยงาน
                   ต่าง ๆ  ที่เกี่ยวข้อง
4)  โครงการ/กิจกรรมการพัฒนาอื่นๆ ที่องค์กรปกครองส่วนท้องถิ่นพิจารณาเห็นว่าจะเกิด
    ประโยชน์ในการประสานการดำเนินงานในพื้นที่
1.3  ขั้นตอนการจัดทำแผนการดำเนินงาน

ตามระเบียบกระทรวงมหาดไทยว่าด้วย การจัดทำแผนพัฒนาขององค์ปกครองส่วนท้องถิ่น พ.ศ. 2548 หมวด 5 ข้อ 26 กำหนดให้องค์กรปกครองส่วนท้องถิ่นจัดทำแผนการดำเนินงานโดยมีขั้นตอนดังต่อไปนี้
(1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่นแล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

(2)  คณะกรรมการพัฒนาท้องถิ่นพิจารณาร่างแผนการดำเนินงานแล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ  เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน 

ทั้งนี้ แผนการดำเนินงานให้จัดทำเสร็จภายในเดือนธันวาคมของปีงบประมาณนั้นหรือภายในสามสิบวันนับตั้งแต่วันที่ตั้งงบประมาณดำเนินการหรือได้รับแจ้งแผนงาน/โครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำและแก้ไขแผนการดำเนินงานเป็นอำนาจของผู้บริหารท้องถิ่น
1.4  ประโยชน์ของแผนการดำเนินงาน

แผนการดำเนินงาน เป็นแผนที่รวบรวมแผนงาน/โครงการ กิจกรรมที่จะดำเนินการจริงในปีงบประมาณ 2559 จึงเป็นการสร้างความชัดเจนในการดำเนินงานเป็นเครื่องมือในการควบคุมการดำเนินงานให้มีประสิทธิภาพ  และเป็นการสร้างความสะดวกและรวดเร็วในการติดตามประเมินผลการจัดทำแผนงาน/ โครงการ ของเทศบาล โดยสามารถนำมาใช้ประโยชน์ในการปฏิบัติงาน  ดังนี้
1)  ทำให้การปฏิบัติงานตามแผนพัฒนาของเทศบาลตำบลแหลมสักมีความชัดเจนมากยิ่งขึ้น
2) ทำให้มีการสะดวกในการติดตามและประเมินผลแผนพัฒนาเทศบาลตำบลแหลมสัก
3) ทำให้ทราบถึงรายละเอียดแผนงาน/โครงการพัฒนาและกิจกรรม ที่ดำเนินการจริง
ทั้งหมดในพื้นที่ของเทศบาลตำบลแหลมสัก
4)  ทำให้สามารถตรวจสอบการทำงานได้อย่างมีประสิทธิภาพ
5)  สามารถใช้เป็นเครื่องมือในการตัดสินใจและปฏิบัติงานในปีต่อ ๆ ไป
***********************************************

